                                              dom
afsagt den 19. januar 2018 af østre landsrets 13. afdeling
(landsdommerne frosell, john mosegaard og agnete ergarth skouv (kst.) med domsmænd).
13. afd. nr. s-2518-17:
anklagemyndigheden
mod
t
(cpr.nr. …94-…)
(advokat jacob kiil, besk.)
københavns byrets dom af 30. august 2017 (ss 2-19837/2017) er anket af t med påstand om
formildelse af straffen.
anklagemyndigheden har påstået skærpelse, herunder således at der fastsættes en fællesstraf
omfattende de betingede ankedomme af 29. august 2016 og 1. december 2016 og reststraffen
ved prøveløsladelsen efter afsoning af dommen af 16. juni 2016, og at der sker udvisning af
danmark.
tiltalte er trods lovlig indkaldelse ikke mødt personligt under hovedforhandlingen for
landsretten og har ikke oplyst lovligt forfald. hovedforhandlingen er fremmet uden tiltaltes
tilstedeværelse.
personlige forhold
tiltalte har i ansøgning den 5. juli 2011 til udlændingeservice om, at opholdstilladelse ikke
skulle anses for bortfaldet, oplyst blandt andet, at han er statsborger i libyen og var udrejst af
danmark den 4. juli 2009. tiltalte oplyste om forhold, der havde forhindret hans
tilbagevenden til danmark, at ”mine forældre forhindrede mig, jeg havde intet pas”. formålet
                                               - 2 -
med rejsen var ”på ferie” (sat i anførselstegn). det anføres, at han har opholdt sig hos
moderens familie i libyen, og at han har modtaget undervisning på et gymnasium i tripoli
blandt andet i arabisk fra maj til oktober 2010. ansøgningen er underskrevet i tunis.
tiltalte har ved ”konventionsafhøring” ifølge politirapport af 3. maj 2016 forklaret om en
tidligere kæreste med fornavnet maria, som han på et tidspunkt boede sammen med, og som
var gravid med hans barn i 3-4 måned. tiltalte oplyste, at deres forhold var helt slut. tiltalte
har ved ”konventionsafhøring” til brug for nærværende sag ifølge politirapport af 27. juli
2017 forklaret, at han havde haft en kæreste med fornavnet maria i halvandet år, og at
kæresten, som var dansk statsborger, var gravid med deres første barn. tiltalte har under
hovedforhandlingen i byretten den 30. august 2017 forklaret, at hans kæreste er gravid i fjerde
måned. anklagemyndigheden har oplyst, at tiltalte er fraflyttet sin hidtidige adresse, hvor
kæresten maria er registreret, og at der ikke i cpr-registret er oplysninger om, at den
pågældende har født et barn. tiltalte er fortsat registreret som statsborger i libyen.
der foreligger for landsretten et udateret og ikke underskrevet dokument betegnet
”ansættelseskontrakt” mellem et navngivet servicefirma og tiltalte, der er angivet som
”serviceleder”. endvidere foreligger kvittering af 17. januar 2018 fra kvuc for tiltaltes
betaling af kursusafgift for et kursus i erhvervsøkonomi.
vedrørende de for landsretten dokumenterede oplysninger om tiltaltes personlige forhold
henvises i øvrigt til retsbogen.
landsrettens begrundelse og resultat
strafudmåling
henset til, at talte begik ny kriminalitet den 25. marts 2017 kort efter prøveløsladelsen den 24.
februar 2017, og til, at han havde to betingede domme af henholdsvis 29. august 2016 og 1.
december 2016, og da tiltaltes personlige forhold ikke med nogen særlig vægt taler for andet
resultat, findes straffen i overensstemmelse med det, som er udgangspunktet efter
straffeloven, at burde udmåles som en fællesstraf. det forhold, at den grove voldskriminalitet,
som tiltalte nu har begået, ikke er ligeartet med den tidligere pådømte kriminalitet, kan under
de nævnte omstændigheder ikke føre til andet resultat.
                                                - 3 -
straffen fastsættes herefter i medfør af straffelovens § 40, jf. § 61, stk. 2, og § 61, stk. 2, som
en fællesstraf omfattende såvel reststraffen på 103 dage ved prøveløsladelsen efter afsoning af
dommen af 16. juni 2016 som de straffe, tiltalte er idømt ved de betingede domme af 29.
august 2016 og 1. december 2016, til fængsel i 1 år og 3 måneder.
udvisning
4 voterende udtaler:
ved afgørelsen af udvisningsspørgsmålet lægger vi til grund, at tiltalte, der i dag er 23 år, er
libysk statsborger, at han kom til danmark som 3-4-årig, og at han det meste af livet har haft
ophold i danmark, hvor han har forældre og søskende. han har også gået i dansk skole.
vi lægger endvidere til grund, at tiltale fra juni 2009 til i hvert fald juli 2011 opholdt sig hos
moderens familie i libyen og opholdt sig tunesien, og at han har modtaget undervisning i
blandt andet arabisk på et gymnasium i tripoli fra maj til oktober 2010. han kan arabisk og
har kendskab til sit hjemlands forhold.
vi lægger yderligere til grund, at tiltalte, der nu er dømt for alvorlig voldskriminalitet, har haft
et hurtigt tilbagefald efter sin tidligere kriminalitet, for hvilken han blandt andet ved dom af
16. juni 2016 er straffet med 10 måneders fængsel for videreoverdragelse af narkotika. ved
dommen blev han tillige betinget udvist af danmark med en prøvetid på 2 år.
endelig lægger vi til grund, at tiltalte ikke har stiftet familie i danmark og ikke har børn her.
han har ikke haft nogen fast tilknytning til det danske arbejdsmarked.
vi finder på denne baggrund, at meget tungtvejende grunde taler for, at tiltalte skal udvises,
og efter en samlet vurdering af de nævnte oplysninger finder vi, at udvisning af tiltalte med
indrejseforbud i 12 år må anses for en proportional foranstaltning for at forebygger uro og
forbrydelse. vi finder endvidere, at udvisning af tiltalte ikke på grund af manglende
forholdsmæssighed eller af anden grund vil være i strid med danmarks internationale
forpligtelser, herunder særligt den europæiske menneskerettighedskonventions artikel 8.
                                               - 4 -
derfor stemmer vi for, at tiltalte udvises i medfør af udlændingelovens § 22, nr. 6, og § 32,
stk. 2, nr. 3, med indrejseforbud i 12 år.
2 voterende udtaler:
vi er med flertallet enig i, at det ikke med sikkerhed kan lægges til grund, at tiltalte har stiftet
familie og reelt er far til et barn. også med denne oplysning finder vi imidlertid, at en
udvisning med sikkerhed vil være i strid med danmarks internationale forpligtelser, jf.
udlændingelovens § 26, stk. 2. en ubetinget udvisning vil således ikke være et proportionalt
indgreb. vi har herved navnlig lagt vægt på, at tiltaltes aktuelle voldskriminalitet bærer præg
af en grov, men tilfældig voldsudøvelse, angiveligt under påvirkning af narko, og at denne
kriminalitet - også set i sammenhæng med omfanget og karakteren af tiltaltes tidligere
kriminalitet, der blandt andet har omfatter videreoverdragelse af narkotika, ikke i en samlet
afvejning med tiltaltes personlige forhold, herunder opvækst og tilknytning til henholdsvis
danmark og hjemlandet libyen, vil udgøre et proportionalt indgreb. herefter og i øvrigt af de
af byretten anførte grunde stemmer vi derfor for at stadfæste byrettens dom, hvorefter tiltalte
alene udvises betinget, jf. udlændingelovens § 24b, stk. 1.
der gives dom efter stemmeflertallet.
erstatning
en af f under ankesagen gentaget påstand om erstatning og godtgørelse er efter de juridiske
dommeres bestemmelse henskudt til civilt søgsmål eller til indbringelse for
erstatningsnævnet.
i øvrigt stadfæstes dommen så vidt den er anket.
                                     thi kendes for ret:
byrettens dom i sagen mod tiltalte, t, ændres, således at tiltalte straffes med fængsel i 1 år og
3 måneder.
                                              - 5 -
tiltalte udvises med indrejseforbud i 12 år, der regnes fra den 1. i den førstkommende måned
efter udrejsen eller udsendelsen.
tiltalte skal betale sagens omkostninger for landsretten.
